 

**Vzor CKO č. 28**

**verzia 1**

**Programové obdobie 2014 – 2020**

|  |  |
| --- | --- |
| **Vec:** | Zmluva o poskytnutí nenávratného finančného príspevku (bez partnerov) |
| **Určené pre:** | Riadiace orgány  Sprostredkovateľské orgány |
| **Na vedomie:** | Certifikačný orgán  Orgán auditu  Gestori horizontálnych princípov |
| **Vydáva:** | Centrálny koordinačný orgán  Úrad vlády SR  v súlade s kapitolou 1.2, ods. 3, písm. a) Systému riadenia európskych štrukturálnych a investičných fondov |
| **Záväznosť:** | Vzor má odporúčací charakter, s výnimkou finančných článkov, ktorých zmeny podliehajú schváleniu zo strany CO |
| **Dátum vydania:** | 20.04.2015 |
| **Dátum účinnosti:** | 20.04.2015 |
| **Schválil:** | Ing. Igor Federič  vedúci Úradu vlády SR |

Vzor zmluvy o poskytnutí NFP slúži na prípravu zmluvy o poskytnutí NFP a jej využitie v podmienkach jednotlivých RO, pričom vzor má odporúčací charakter a RO sú oprávnené s ohľadom na svoje špecifiká predmetný vzor meniť. Akékoľvek zmeny týkajúce sa finančných článkov (t.j. čl. 10 až 11, čl. 15 – 18 a čl. 20 prílohy č. 1 Všeobecné zmluvné podmienky) je možné meniť výhradne po predchádzajúcom schválení zo strany CO.

**Vzor zmluvy o poskytnutí NFP je tvorený nasledujúcimi dokumentmi:**

1. Vzor formuláru zmluvy
2. Vzor prílohy č. 1 Zmluvy o poskytnutí NFP – všeobecné zmluvné podmienky (s výnimkou čl. 15 - 18)
3. Vzor prílohy č. 1 Zmluvy o poskytnutí NFP – všeobecné zmluvné podmienky (čl. 15 – 18) platné pre všetkých prijímateľov s výnimkou štátnych rozpočtových organizácií
4. Vzor prílohy č. 1 Zmluvy o poskytnutí NFP – všeobecné zmluvné podmienky (čl. 15 – 18) platné pre štátne rozpočtové organizácie
5. Vzor prílohy č. 2 Zmluvy o poskytnutí NFP – Predmet podpory
6. Vzor prílohy č. 3 Zmluvy o poskytnutí NFP - Hlásenie o začatí realizácie hlavných aktivít projektu
7. Vzor prílohy č. 5 Zmluvy o poskytnutí NFP - Finančné opravy za porušenie pravidiel a postupov obstarávania

Vyššie uvedené časti obsahujú viaceré vysvetľujúce komentáre, ktoré slúžia výlučne pre RO na lepšiu orientáciu a pomoc pri príprave zmluvy o poskytnutí NFP, ako aj pre jej použitie v priebehu implementácie. Pri spracovaní zmluvy o poskytnutí NFP a jej podpisovaní je potrebné predmetné komentáre a poznámky z jednotlivých častí odstrániť.